
RAPORT
privind stabilirea organizării Rețelei școlare în anul 2026-2027 în comuna Ion Corvin, județul Constanța
            

Stabilirea rețelei școlare pentru anul școlar 2026–2027 se realizează în conformitate cu prevederile art. 61 alin. (1) și alin. (2) din Legea nr. 1/2011 a educației naționale, Ordinul nr. 6637 din 30.10.2025 pentru aprobarea Calendarului operațiunilor de organizare a rețelei școlare, pentru anul școlar 2026-2027 și Ordinul nr. 6636 din 30.10.2025, pentru aprobarea Calendarului activităților privind reorganizarea unor unități de învățământ preuniversitar, pentru anul școlar 2026-2027.
În vederea obținerii avizului conform din partea Inspectoratului Școlar Județean, unitatea administrativ-teritorială are obligația de a fundamenta necesitatea menținerii sau modificării rețelei școlare, în strânsă corelare cu numărul de elevi, infrastructura educațională disponibilă și nevoile comunității locale.
Comuna Ion Corvin asigură accesul tuturor copiilor de vârstă școlară la un proces educațional complet și organizat, în unități de învățământ cu personalitate juridică și structuri arondate, respectând principiile egalității de șanse, proximității și calității actului educațional.
           Elaborarea rețelei școlare pentru anul școlar 2026–2027 a avut la bază:
· numărul copiilor înscriși în ani anteriori;
· asigurarea funcționării unităților de învățământ în condiții de siguranță;
· capacitatea spațiilor educaționale, dotările existente și starea infrastructurii;
· menținerea continuității procesului educațional în localitate.
           Argumente privind menținerea structurii rețelei școlare stabilite
1. Numărul de preșcolari și elevi
Analiza efectivelor existente la nivelul comunei justifică menținerea actualei structuri a rețelei, fiecare unitate școlară având un număr suficient de copii pentru funcționare legală, conform normelor privind constituirea formațiunilor de studiu.
2. Asigurarea accesului la educație
Structurile incluse în rețea permit tuturor copiilor din satele aparținătoare să parcurgă traseul educațional obligatoriu în proximitatea domiciliului, evitând naveta sau costurile suplimentare pentru familii.
3. Condiții materiale corespunzătoare
Clădirile unităților de învățământ sunt autorizate/în proces de autorizare ISU și DSP, beneficiază de utilitățile necesare, iar modernizările din ultimii ani permit desfășurarea activităților didactice în condiții optime.
4. Continuitatea procesului educațional
Menținerea actualei rețele școlare asigură predictibilitate, stabilitate și continuitate atât pentru cadrele didactice, cât și pentru elevi și părinți.
5. Consultarea conducerii unității de învățământ
Propunerea rețelei școlare a fost realizată în colaborare cu conducerea Școlii Gimnaziale din comună, fiind analizate necesitățile educaționale reale și resursele existente.
          Având în vedere argumentele prezentate, se impune menținerea și aprobarea rețelei școlare stabilite pentru anul școlar 2025–2026, întrucât aceasta răspunde necesităților actuale ale comunității, asigură funcționarea optimă a procesului educațional și respectă cadrul legal în vigoare.
          Se solicită Inspectoratului Școlar Județean emiterea avizului conform privind rețeaua școlară a Comunei Ion Corvin pentru anul școlar 2026–2027.

